**Un soare**

*AlbAtros*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În jurul

bietului meu suflet

de pretutindeni

se adună vâlvoi

de nebănuite focuri

ce se-aprind în mine

mistuindu-mi firea

precum melodia

ce-o asculți

într-o nebănuită

și frumoasă vară.

Prin suflet,

melodia cea frumoasă,

își face vad,

îndemnând la fericire,

cum să rămâi mut

când în melodie

e atâta fericire?

Te port

mereu în suflet,

călător prin vise,

ce sorbi apa limpede

a unui izvor învolburat,

dăruindu-mi

mii și mii de gânduri

ce le pot pune

într-un vis cernut

și plin de har.

Un vis

precum freamătul

unei mari

sub adieri de vânturi

fredonând cântece

presărate cu zâmbete

ce împresoară bucuria vieții.

Un soare

nepământean căutând lumina

în hăul de afară...